Äkkilähdöt ovat matkapaketteja, jotka myydään yleensä edulliseen hintaan lähellä matkan lähtöpäivää. Äkkilähtötarjoukset sisältävät aina vähintään lennon ja hotellin, usein myös kuljetuksen kohteessa lentokentältä hotellille ja takaisin. Yleensä äkkilähdöt ovat valmismatkoja, mutta nykyisin mukana on myös niin sanottuja dynaamisia paketteja, eli pakettimatkoja joissa hyödynnetään normaaleja reittilentoja.